በማዕከላዊ ጎንደር ተከስቶ የነበረው የጸጥታ ችግር ተቀርፏል
በማዕከላዊ ጎንደርና ምዕራባዊ ዞኖች አካባቢዎች ተከስቶ የነበረው የጸጥታ ችግር መቀረፉን የማዕከላዊ ጎንደር አስተዳደር የጸጥታ ቢሮ  ገለጸ፡፡የቢሮው ሃላፊ ኮሎኔል ዘለቀ አለባቸው እንደገለጹት በአካባቢው የመከላከያ ራዊት መግባቱ ሰላማዊ እንቅስቃሴ እንዲሰፍን አስችሏል፡፡በተለይም ከቅማንትና አማራ ማንነት ጋር ተያይዞ የሚነሳው ችግር ህብረተሰቡን የማይወክል መሆኑንም ኮሎኔል ዘለቀ ጠቁመዋል፡፡የከተማው ነዋሪዎች በበኩላቸው የክልልም ሆነ የፈደራል መንግስት አስቸኳይ እርምጃ ባለመውሰዳቸው በርካታ ጉዳት መድረሱን ገልጸዋል፡፡ነዋሪዎቹ  በአሁኑ ሰዓት በከተማው የጸጥታ ስጋት አለመኖሩን አስታውቀው ሰላማዊ የንግድ እንቅስቃሴ እየተካሄደ መሆኑን ተናግረዋል፡፡   